ทรูมันนี่ เปิดตัว ‘เพย์ เน็กซ์ (Pay Next) เงินติดมือ’ วงเงินใช้ก่อน จ่ายทีหลัง ที่ช่วยให้ผู้บริโภคสามารถเข้าถึงเครดิตวงเงินเพื่อจับจ่ายสินค้าและบริการได้ง่าย ๆ ผ่านแอปพลิเคชันใด
ทรูมันนี่ ผู้ให้บริการอิเล็กทรอนิกส์เพย์เมนท์และผู้ให้บริการทางการเงินชั้นนำในภูมิภาคเอเชียตะวันออกเฉียงใต้ เปิดตัว ‘เพย์ เน็กซ์ (Pay Next) เงินติดมือ’ วงเงินใช้ก่อน จ่ายทีหลัง ที่ช่วยให้ผู้บริโภคสามารถเข้าถึงเครดิตวงเงินเพื่อจับจ่ายสินค้าและบริการได้ง่าย ๆ ผ่านแอปพลิเคชัน ทรูมันนี่ วอลเล็ท หวังเพิ่มความคล่องตัวในการใช้จ่ายในชีวิตประจำวัน พร้อมเปิดตัวภาพยนตร์โฆษณาล่าสุดเพื่อเพิ่มการรับรู้แบรนด์และบริการ Pay Next เงินติดมือ ในระดับแมส    สำหรับ Pay Next เงินติดมือ คือวงเงินใช้ก่อนจ่ายทีหลัง สำหรับซื้อสินค้าและบริการในชีวิตประจำวันแบบที่ไม่ต้องออกเงินสดไปก่อน ช่วยให้ลูกค้าเข้าถึงวงเงินเพื่อใช้จ่ายได้ง่ายๆ ผ่านแอป ทรูมันนี่ วอลเล็ท สมัครง่าย ไม่ต้องยื่นเอกสารใดๆ รู้ผลอนุมัติใน 5 นาที ให้วงเงินสูงสุดถึง 10,000 บาท โดยเมื่อสมัครและอนุมัติแล้วสามารถนำไปใช้จ่ายได้ทันที ไม่มีดอกเบี้ยหากชำระภายในกรอบเวลาที่กำหนด หรือเลือกผ่อนได้สูงสุดถึง 5 เดือน คุณธัญญพงศ์ ธรรมาวรานุคุปต์ กรรมการผู้จัดการใหญ่ (ร่วม) บริษัท แอสเซนด์ มันนี่ จำกัด กล่าวว่า “จากการสำรวจลูกค้าก่อนหน้านี้ทำให้เราพบว่า ผู้บริโภคยุคใหม่จำนวนมากมองผลิตภัณฑ์การเงินประเภทใช้ก่อนจ่ายทีหลัง (Buy Now Pay Later) เป็นเครดิตทางการเงินที่ช่วยให้พวกเขาสามารถใช้จ่ายได้สะดวกสบายและจัดการเรื่องเงินได้ง่าย ๆ เพราะไม่จำเป็นต้องจ่ายเงินสดออกไปก่อน จาก insights นี้ เราจึงได้พัฒนา ‘Pay Next เงินติดมือ’ วงเงินใช้ก่อน จ่ายทีหลัง โดยทยอยให้ลูกค้าทดลองใช้ในช่วงที่ผ่านมา จนมาถึงการเปิดตัวบริการอย่างเป็นทางการสำหรับลูกค้าทั่วประเทศในวันนี้ พร้อมกับภาพยนตร์โฆษณาเพื่อสร้างการรับรู้แบรนด์ Pay Next ในระดับแมส” คุณมนสินี นาคปนันท์ กรรมการผู้จัดการใหญ่ (ร่วม) บริษัท แอสเซนด์ มันนี่ จำกัด กล่าวเสริมว่า “ความโดดเด่นหนึ่งของ ทรูมันนี่ วอลเล็ท คือเราได้ช่วยให้ลูกค้าเข้าถึงบริการใช้จ่ายที่หลากหลายและตอบรับทุกไลฟ์สไตล์ในชีวิตประจำวัน ทำให้ลูกค้าทรูมันนี่สามารถใช้วงเงิน Pay Next ใช้จ่ายได้ทั้งในแบบออนไลน์เพื่อตอบรับดิจิทัลไลฟ์สไตล์ ไม่ว่าจะเป็นจ่ายบิล เติมเน็ต จ่ายซื้อแอป-ซื้อเกม ช้อปออนไลน์ หรือสมัครดูหนังฟังเพลง ก็สามารถทำได้  เพราะทรูมันนี่ให้บริการจ่ายออนไลน์ที่รวมถึงผู้ให้บริการแพลตฟอร์มชั้นนำระดับโลก หรือลูกค้าอยากใช้   Pay Next เพื่อออกไปซื้อสินค้าและบริการก็สามารถจ่ายได้ ผ่านจุดรับชำระออฟไลน์ที่ครอบคลุมร้านค้าชั้นนำและร้านค้ารายย่อยมากกว่า 200,000 จุดทั่วประเทศ ทั้งร้านสะดวกซื้อ ซุปเปอร์มาร์เก็ต ร้านอาหาร ร้านค้าชั้นนำและร้านค้ารายย่อยทั่วไป เป็นต้น” คุณมนสินี นาคปนันท์ และคุณธัญญพงศ์ ธรรมาวรานุคุปต์ กรรมการผู้จัดการใหญ่ (ร่วม) บริษัท แอสเซนด์ มันนี่ จำกัด “นอกจากนี้ การมีวงเงิน Pay Next ติดไว้ยังช่วยเสริมความคล่องตัวในการใช้จ่ายผ่านทรูมันนี่ วอลเล็ทให้กับลูกค้า เพราะไม่ต้องเสียเวลาเติมเงินเวลาเงินหมด สามารถจ่ายจากวงเงิน Pay Next ได้เลย ถือเป็นตัวช่วยในการบริหารเงินของคนรุ่นใหม่อย่างแท้จริง” คุณมนสินี กล่าว ทั้งนี้ นับจากได้เริ่มทยอยให้ผู้ใช้ได้ทดลองใช้บริการ Pay Next ในช่วง 1 ปีที่ผ่านมา จนถึงปัจจุบัน มีลูกค้าทรูมันนี่สมัคร Pay Next แล้วมากกว่า 2 ล้านราย โดยการสำรวจกลุ่มตัวอย่างของผู้ใช้ยังพบว่ากว่า 94% มีความพึงพอใจกับบริการ เพราะมองว่าตอบโจทย์การใช้จ่ายที่ช่วยให้ไม่ต้องออกเงินตัวเองไปก่อน สะดวกเพราะไม่ต้องคอยเติมเงินเข้าวอลเล็ท และสามารถรวมยอดใช้จ่ายเพื่อชำระทีเดียวตอนปลายเดือนได้ เป็นต้น นอกเหนือจากบริการ Pay Next เงินติดมือแล้ว ภายใต้กลุ่มผลิตภัณฑ์แบรนด์ Pay Next ยังมีอีกหนึ่งบริการบน ทรูมันนี่ วอลเล็ท ที่ชื่อว่า ‘เพย์ เน็กซ์ เอ็กซ์ตร้า (Pay Next Extra) วงเงินสะดวกใช้ผ่อนสบาย* สำหรับใช้ผ่อนชำระสินค้าและบริการจากร้านค้าพาร์ทเนอร์ที่ร่วมรายการ โดยให้วงเงินเพื่อใช้ซื้อสินค้าสูงถึง 50,000 บาท ผ่อนสบายนานสูงสุด 36 เดือน เพื่อตอบโจทย์ลูกค้าที่ไม่จำเป็นต้องมีบัตรเครดิตก็สามารถผ่อนชำระสินค้าได้ เพียงดาวน์โหลดแอปทรูมันนี่ วอลเล็ท และแสดงบัตรประชาชนและเอกสารแสดงรายได้เพื่อสมัคร ณ ร้านค้าที่ร่วมรายการกว่า 5,000 ร้านค้าทั่วประเทศ ทั้งร้านค้าปลีก ร้านสินค้าอุปโภคบริโภค ร้านขายสินค้าอิเล็กทรอนิกส์และสมาร์ทโฟน ร้านทองและเครื่องประดับ คลินิกความงามและสุขภาพ ฯลฯ โดยทรูมันนี่ ตั้งเป้าขยายบริการ Pay Next Extra ให้ครอบคลุม 7,000 ร้านค้าในปีนี้ สำหรับลูกค้าที่สนใจมี “Pay Next เงินติดมือ” วงเงินใช้ก่อนจ่ายทีหลัง ติดไว้เพื่อเพิ่มความสะดวกในการใช้จ่าย เพียงดาวน์โหลดแอป ทรูมันนี่ วอลเล็ท และกดเลือกไอคอน Pay Next เงินติดมือที่อยู่หน้าแรก จากนั้นให้กรอกข้อมูลการติดต่อให้ครบถ้วน และกดยอมรับเงื่อนไขการให้บริการก็จะเสร็จสิ้นการสมัคร เมื่อได้รับอนุมัติแล้ว ลูกค้าจะได้รับข้อความแจ้งเตือนผ่านข้อความในแอปภายใน 5 นาที และเมื่อต้องการชำระค่าสินค้าหรือบริการผ่าน Pay Next ก็เพียงคลิกเปลี่ยนวิธีการจ่ายเป็น “เพย์ เน็กซ์ ใช้ก่อนจ่ายทีหลัง” เพื่อใช้จ่ายได้ทันที สำหรับผู้ที่สนใจ ‘Pay Next เงินติดมือ’ วงเงินใช้ก่อน จ่ายทีหลัง สามารถศึกษารายละเอียดเพิ่มเติม รวมถึงร้านค้าหรือจุดรับชำระด้วย Pay Next ได้ที่  ส่วนลูกค้าทรูมันนี่ ที่สมัครและใช้จ่าย “Pay Next เงินติดมือ” ครั้งแรก ณ ร้านค้า บริการที่ร่วมรายการ รับเงินคืน 100% สูงสุด 50 บาท (กดรับสิทธิ์ก่อนชำระเงิน จำกัด 1 คน ต่อ 1 สิทธิ์) ตั้งแต่วันนี้จนถึง 31 ธันวาคม ศกนี้ ดูรายละเอียดโปรโมชั่นเพิ่มเติมได้ที่
ทรูมันนี่ ผู้ให้บริการอิเล็กทรอนิกส์เพย์เมนท์และผู้ให้บริการทางการเงินชั้นนำในภูมิภาคเอเชียตะวันออกเฉียงใต้ เปิดตัว ‘เพย์ เน็กซ์ (Pay Next) เงินติดมือ’ วงเงินใช้ก่อน จ่ายทีหลัง ที่ช่วยให้ผู้บริโภคสามารถเข้าถึงเครดิตวงเงินเพื่อจับจ่ายสินค้าและบริการได้ง่าย ๆ ผ่านแอปพลิเคชัน ทรูมันนี่ วอลเล็ท หวังเพิ่มความคล่องตัวในการใช้จ่ายในชีวิตประจำวัน พร้อมเปิดตัวภาพยนตร์โฆษณา เพื่อเพิ่มการรับรู้แบรนด์และบริการ Pay Next เงินติดมือ ในระดับแมส